মাদার টেরিজা
মেরি টেরিজা বোজাঝিউ (বাপ্তাইজিত: অ্যাগনিস গঞ্জা বোজাঝিউ; আলবেনীয়: Anjezë Gonxhe Bojaxhiu; আগস্ট ২৬, ১৯১০ – সেপ্টেম্বর ৫, ১৯৯৭), যিনি মাদার টেরিজা বা তেরেসা নামে অধিক পরিচিত, ছিলেন একজন আলবেনীয়-বংশোদ্ভুত ভারতীয় ক্যাথলিক সন্ন্যাসিনী ও ধর্মপ্রচারক। টেরিজার জন্মস্থান অটোমান সাম্রাজ্যের আলবেনিয়া রাজ্যের স্কপিয়ে। আঠারো বছর বয়স পর্যন্ত তিনি সেখানেই কাটান। ১৯২৮ সালে তিনি আয়ারল্যান্ড হয়ে তৎকালীন ব্রিটিশ উপনিবেশ ভারতে খ্রিস্টধর্ম প্রচার অভিযানে আসেন। জীবনের বাকি অংশ তিনি ভারতেই থেকে যান।
দ্য মিশনারি পজিশন: মাদার টেরিজা ইন থিওরি অ্যান্ড প্র্যাকটিস
হিচেন্স টেরিজা বোজাঝিউকে সমালোচনা করেছেন কয়েকবার । "দ্য নেশন"-এ ১৯৯২ সালে প্রকাশিত একটি কলামে হিচেন্স টেরিজার সমালোচনা করেন। ১৯৯৩ সালে একটি সাক্ষাৎকারে হিচেন্স বলেন, আমরা অন্যদের ধর্মবিশ্বাসকে কুসংস্কার বলে তুচ্ছতাচ্ছিল্য করি অথচ নিজেদের ধর্মবিশ্বাস ও সন্তদের সমালোচনা সাহস পাই না। ১৯৯৪ সালে তিনি একটি ব্রিটিশ চ্যানেলে তিনি "হেল'স এঞ্জেল" (নরকের দেবদূত) নামে প্রামাণ্য তথ্যচিত্র উপস্থাপন করেন।